Hadsund skal være vært for Den Kongelige Ballet. Mellem den 4. og den 10. juni drager balletten ud i det danske sommerland for at optræde gratis for 12. år i træk. Den Kongelige Ballet kommer at vise værker fra både tidligere og kommende forestillinger på Det Kongelige Teater. Blandt nogle af værkerne kan nævnes George Balanchines "Juveler" og Tjajkovskijs "Svanesøen". - Jeg glæder mig til at komme rundt i DK og vise, hvad vi laver for folk, som normalt ikke kommer i teatret. Det bliver spændende at opleve de skiftende scenografier, der kan være alt fra slotte til asylcentre og at mærke den tætte relation mellem os og publikum, som vi forhåbentligt kan dele de smukke sommeraftener med, siger solodanser Ida Praetorius. Balletten kan ses på Munchs Eng i Hadsund torsdag den 8. juni. Arrangementet er gratis.

Opsummering:
Når Den Kongelige Ballet den 4. juni tager ud i landet for at optræde har de et enkelt visit i Nordjylland.